Rijeka, 3. kolovoza 2020.g.

**OBJAVA ZA MEDIJE**

**EPK PODSJEĆA MLADE SPISATELJICE I PISCE:**

**U TIJEKU JE NATJEČAJ ZA NAJBOLJU KRATKU PRIČU - FEKP19**

**Rijeka 2020 – Europska prijestolnica kulture, Gradska knjižnica Rijeka i Festival europske kratke priče (FEKP) podsjećaju djecu i mlade do 19 godina starosti, kako je u tijeku nagradni natječaj za kratku priču – FEKP19, namijenjen učenicima osnovnih i srednjih škola.**

**Tema** ovogodišnjeg FEKP19 natječaja su “**Vizije budućnosti**”, a cilj je prikupiti **misli, snove, nadanja i fantazije djece i mladih, u formi kratkih priča, neodređenih žanrom.**Od autora se želi doznati **kako po njima izgleda budućnost i što nam ta budućnost poručuje ili pak kako u budućnost izgleda njihov život, kvart ili ulica, odnosi s prijateljima, ljubav i rad, svijet u cjelini. Žive li u harmoniji s prirodom i jedni s drugima ili ih muče krize i ratovi? Tko su heroji, a tko novi anti-heroji?**

Nagradni natječaj otvoren je za spisateljice i pisce koji pišu na **BHS-u (jezicima regije)**, a prihvaćaju se samo prethodno **neobjavljene priče**, s time da svaki autor može prijaviti najviše tri priče.   
**Priče trebaju biti napisane na računalu, a šalju se isključivo na e-mail adresu contest@europeanshortstory.org**, uz obaveznu naznaku – za FEKP19.   
**Svi uvjeti natječaja objavljeni su na web stranici** [**rijeka2020.eu**](https://rijeka2020.eu/fekp19-natjecaj-za-kratku-pricu-za-mlade-autore-i-autorice/).

**Osim što će najbolje pristigle priče biti predstavljene na** **Festivalu Europske kratke priče u Rijeci**, **jednom od središnjih književnih događaja u Hrvatskoj, koji se održava od 4. do 9. listopada 2020.g.**,   
**tri prvonagrađena autora očekuju i** **bogati poklon paketi iznenađenja Europske prijestolnice kulture te** **objava priča** **na web stranici Rijeke 2020 – Europske prijestolnice kulture i portalu Gradske knjižnice Rijeka**.   
**Autorima najbolje priče osiguran je i dolazak u Rijeku, na Festival europske kratke priče i svečano proglašenje najboljih priča, s time da je** **jedna nagrada rezervirana za osnovnoškolce, a druge dvije za srednjoškolce.**

**Natječaj je otvoren do 20. kolovoza 2020.g. u 23.59 sati**, a priče ocjenjuje stručni žiri, u sastavu: pisac i novinar **Davor Mandić**, spisateljica **Dunja Matić**, profesorica **Helena de Karina**, novinar i pisac **Srđan Sandić** te pjesnikinja **Monika Herceg**.

Na lanjski FEKP19 natječaj, kojem je tema bila temeljna ljudska potreba za pričanjem, bila su prijavljena ukupno 143 rada, a nagrade su osvojili [Ida Zdilar](https://rijeka2020.eu/wp-content/uploads/2019/06/Ida-Zdilar_I-%C5%A1umski-kraljevi-pla%C4%8Du.pdf)**,** [Laura Haramija](https://rijeka2020.eu/wp-content/uploads/2019/06/Laura-Haramija_Show-must-go-on.pdf)**i** [Filip Šupuković](https://rijeka2020.eu/wp-content/uploads/2019/06/Filip-%C5%A0upukovi%C4%87_Misao-1.pdf)**.**

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42